C 70/26
FI
Euroopan unionin virallinen lehti
27.2.2023
Ellei kirsikoita saateta myyntiin 48 tunnin kuluessa keruusta, ne on jäähdytettävä kylmätiloissa tai niille on tehtävä muita käsittelyjä, jotka parantavat hedelmien säilyvyyttä.
3.6.
Tuotteen, johon rekisteröity nimi viittaa, merkitsemistä koskevat erityiset säännöt Ciliegia di Marostica SMM -kirsikat pakataan tuoreina kulutukseen saattamista varten yksittäispakkauksiin, joiden vetoisuus on enintään 10 kilogrammaa.
Käytettyjen materiaalien on oltava elintarvikkeille soveltuvia.
Kunkin pakkauksen sisällön on oltava tasalaatuinen, ja pakkaus saa sisältää ainoastaan samaa alkuperää, lajiketta ja laatua olevia hedelmiä.
Kokoerojen osalta kussakin yksittäisessä pakkauksessa olevien kirsikoiden lukumäärään tai painoon sovelletaan 10 prosentin poikkeamaa.
Unionin tunnuksen käyttö on pakollista.
Kunkin pakkauksen ulkopinnassa on oltava seuraava maantieteellistä merkintää koskeva tunnus:
4.
Maantieteellisen alueen tarkka rajaus Ciliegia di Marostica -kirsikoiden tuotantoalue käsittää seuraavien kahdeksan kunnan hallinnolliset alueet Vicenzan maakunnassa: Marostica, Salcedo, Fara Vicentino, Breganze, Colceresa, Pianezze, Bassano ja Schiavon.
5.
Yhteys maantieteelliseen alueeseen Ciliegia di Marostica -kirsikoiden tuotantoaluetta on jo kauan pidetty kirsikan tuotantoon soveltuvana, ja eri aikakausilta peräisin olevissa kirjoituksissa on korostettu kyseiseltä tuotantoalueelta saatujen kirsikoiden laatua.
Alueen pohjoisosassa maasto on mäkistä, ja se sijaitsee 100–400 metrin korkeudessa.
Eteläosa on ylätasankoa, jonka korkeus on pääosin 90–100 metriä merenpinnasta.
Kirsikan tuotantoalueen maaperä on erityisen hedelmällistä, koska se sisältää pääasiassa tertiäärikautista basalttikiveä, hyvin vähän typpeä ja runsaasti kaliumia.
Kyseinen kasvualusta, etelään viettävä maasto ja viljelyalueen eteläinen sijainti estävät seisovan veden kertymistä maaperään ja edistävät sokerin varastoitumista.
Ilmasto on lauha, tuulinen ja hyvin aurinkoinen.
Aluetta suojaa pohjoispuolelta Alppien, erityisesti Dolomiittien vuorijono.
Kirsikat ovat sydämenmuotoisia, kokoluokaltaan suuria ja vaihtelevat väriltään tummanpunaiseen; hedelmäliha on kohtalaisen mehukas ja maultaan miellyttävän makea.
kirkkaanpunaisesta
Ciliegia di Marostica -kirsikat yhdistää tuotantoalueeseen niiden vakiintunut maine 1400-luvulta nykypäivään saakka.
Historiallisten lähteiden mukaan Marostican kukkuloilla on harjoitettu kirsikoiden viljelyä jo roomalaisajalta alkaen.
Ciliegia di Marostica -kirsikoiden maine ulottuu ajassa kauas taaksepäin šakkiottelusta kertovaan tarinaan.
Vuonna 1454 linnanherra ja Marostican linnan ja sen maiden valtias Taddeo Parisio, jonka tyttären kättä tavoitteli kaksi ritaria, päätti antaa tyttärensä puolisoksi sille, joka voittaisi toisen elävillä nappuloilla pelatussa šakkiottelussa.
Ottelun voittaja sai vaimokseen linnanherran tyttären ja häviäjä tyttären sisaren.
Tämän onnellisen tapahtuman muistoksi Taddeo Parisio määräsi, että kaikkialle alueella oli istutettava kirsikkapuita.
Šakkiottelua muistellaan joka vuosi toukokuun lopussa tuotantoalueella järjestettävillä kirsikkafestivaaleilla (Mostra regionale delle ciliegie), joilla kaksi neitoa valitaan esittämään kuvaelmassa morsiamia.